Bryusselda pichoq bilan qurollangan erkak politsiya patruliga hujum qildi

Belgiya poytaxti Bryusselda noma’lum shaxs politsiya patruliga hujum qilib, ikki politsiyachini pichoq bilan yaraladi. Bu haqda, RTL telekanaliga asoslanib, “TASS” xabar bermoqda.

Voqea Turkiyadan ko‘chib kelgan aholi ko‘p miqdorda istiqomat qiladigan Skarbek kommunasida ro‘y berdi. Hujumni uyushtirgan shaxs qo‘lga olindi.
Yaralangan politsiyachilarning hayotiga hech qanday xavf yo‘q. Jinoyatchiga nisbatan tergov harakatlari amalga oshirilmoqda.